CELEX: 21995A1230(30)
Language: el
Date: 1995-12-22 00:00:00
Title: Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Νέας Ζηλανδίας κατ' εφαρμογή του άρθρου XXIV παράγραφος 6

Avis juridique important

|

21995A1230(30)

Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Νέας Ζηλανδίας κατ' εφαρμογή του άρθρου XXIV παράγραφος 6  

Επίσημη Εφημερίδα αριθ. L 334 της 30/12/1995 σ. 0049 - 0049

ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Νέας Ζηλανδίας κατ' εφαρμογή του άρθρου XXIV παράγραφος 6 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΝΕΑ ΖΗΛΑΝΔΙΑ,ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογή του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, καιΕΠΙΘΥΜΩΝΤΑΣ περαιτέρω να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και Νέας Ζηλανδίας,ΣΥΜΦΩΝΟΥΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:Α. Η Ευρωπαϊκή Κοινότητα θα ενσωματώσει στον νέο της πίνακα CLX για το τελωνειακό έδαφος της ΕΚ των 15 τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε από τον πίνακα της Ευρωπαϊκής Κοινότητας που επισυνάπτεται στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).Β. Προκειμένου να ολοκληρωθούν επιτυχώς οι διεξαγόμενες διαπραγματεύσεις επί γεωργικών θεμάτων κατ' εφαρμογή του άρθρου XXIV παράγραφος 6 της ΓΣΔΕ, συμφωνήθηκαν τα ακόλουθα, τα οποία, προκειμένου για τους δασμολογικούς συντελεστές, πρόκειται να ισχύσουν από την 1η Ιανουαρίου 1996:- προστίθενται 1 700 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το πρόβειο κρέας,- προστίθενται 1 000 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το τυρί προς κατεργασία,- προστίθενται 500 τόνοι στην ποσότητα που έχει ορισθεί για τη Νέα Ζηλανδία βάσει της κοινοτικής δασμολογικής ποσόστωσης για το cheddar,- δασμολογική ποσόστωση 300 τόνων βόειου κρέατος ανώτερης ποιότητας (ο ορισμός θα δοθεί μεταγενέστερα) έναντι 20 %,- ex 0810 90 10 Ακτινίδια, 15 Μαΐου 15 Νοεμβρίου:- μείωση του τελικού δασμολογικού συντελεστή από 8,8 % σε 8,0 %,- μείωση κατά 0,8 % του δασμολογικού συντελεστή σε κάθε στάδιο που προηγείται του τελικού δασμολογικού συντελεστή. Η πρώτη μείωση αυτής της μορφής θα ισχύσει από τις 15 Μαΐου 1996.Η Νέα Ζηλανδία αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας στο πλαίσιο της ΓΣΔΕ μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.Γ. Επίσης συμφωνήθηκαν τα εξής:- ex 03 04 20 96 κατεψυγμένα φιλέτα ψαριών των ειδών Psendocuttus Maculatus και Allocytus spp.Δασμολογική ποσόστωση 200 τόνων με μηδενικό δασμολογικό συντελεστή.Δ. Τελικές διατάξεις:Η παρούσα συμφωνία αρχίζει να ισχύει την ημέρα της υπογραφής της.Με αίτηση εκατέρου μέρους πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.Υπεγράφη στις Βρυξέλλες στις είκοσι δύο Δεκεμβρίου του έτους χίλια εννιακόσια ενενήντα πέντε.Για την κυβέρνηση της Νέας ΖηλανδίαςΕξ ονόματος του Συμβουλίου της Ευρωπαϊκής Ένωσης